stanford-oval/wikipedia huggingface dataset:
Elina Heino

Elina Heino (s. 24. syyskuuta 1961 Helsinki) on suomalainen toimittaja ja televisiotuottaja. Hän on valmistunut valtiotieteiden maisteriksi Helsingin yliopistosta.
Heino on työskennellyt kirjoittavana toimittajana muun muassa Taloussanomissa, Helsingin Sanomien Kuukausiliitteessä, Ilta-Sanomissa, Ylioppilaslehdessä ja päätoimittajana Suomi-lehdessä. Vuoden 2011 alusta hän on ollut vapaa toimittaja. Heino vastasi 2008–2010 tuottajana Vihreä Lanka -lehden reportaaseista, profiileista ja kulttuurijutuista.
Heino on työskennellyt pitkään toimittajana myös televisiossa. Vuosina 2007–2008 hän oli apulaistuottaja TV2:n ohjelmassa Hullu juttu. Heino on ollut tekemässä myös ohjelmia Ajankohtainen kakkonen, Tervo & Päivärinta, K. Tervo, Inhimillinen tekijä, Yhdenillan pysäkki, Pikku Jättiläinen ja Onnelliset sekä tuottajana tai apulaistuottajana ohjelmissa T-Klubi, Harakanpesä ja Prisma Studio. Lisäksi Heino on ohjannut ja käsikirjoittanut Yle Teemalle seitsenosaisen seurantadokumentin Tähtäimessä maraton ja ollut toinen käsikirjoittajista sarjassa 60-luvun kuvakirja.
Heino työskenteli juontajana, tuottajana ja toimittajana Radio Cityssä kanavan alkuvuosina 1985–1990, jolloin sillä oli toimitila Lepakolla.
Heino on Tutkivan journalismin yhdistyksen hallituksessa 2012 alkaen. Hänen Mediuutisissa keväällä 2012 julkaistu juttunsa ”Ambulanssilla Eurooppaan” valittiin edustamaan Suomea EU:n journalismikilpailuun EU Health Prize for Journalists 2012.
Teokset

Kari Tervo, Heikki Hiilamo ja työryhmä: Suomen sata rikkainta. Helsinki: Tammi, 2000.  (Heino on ollut kirjoittamassa kirjan henkilöesittelyjä)
Elina Heino (toim.), Wenzel Hagelstam & Kari Toivonen: Antiikkia, antiikkia. Helsinki: Kustannus W. Hagelstam ja Tarinatalo, 2000.
Aiheesta muualla

Jukka Lindfors, Markku Salo: Nupit kaakkoon. Elmu kymmenen vuotta. Elävän musiikin yhdistys ry ja Kustannusosakeyhtiö City, 1988. Sivut 250, 262.
Helsingin Sanomat 19.1.2007: Ihanaa 60-luvun nostalgiaa.
Antiikkia, antiikkia -kirjasta Verkkouutiset 12.1.2001
Helsingin Sanomat 12.3.2001: Oivallisia oppaita huutokaupassa kävijöiden hyödyksi ja huviksi.
Elina Heino IMDB:ssä
Emil Lie

| Emil Lie |
| --- | --- |
 Lie 1930-luvulla.
Henkilötiedot
Koko nimi:  Emil Carl Jonas Lie
Syntynyt: 29. heinäkuuta 1897 Berchtesgaden, Saksa
Kuollut: 3. elokuuta 1976 (79 vuotta) Oslo, Norja
Ammatti:  kuvanveistäjä
Emil Carl Jonas Lie (29. heinäkuuta 1897 Berchtesgaden, Saksa – 3. elokuuta 1976 Oslo, Norja) oli norjalainen kuvanveistäjä. Hän hankki koulutuksensa ulkomailla ja asettui pysyvästi Norjaan vasta 1950-luvulla. Lie tunnetaan erityisesti Rådhusplassen-aukion patsaista.
Lien patsasryhmä Rådhusplassenin suihkulähteessä.
Yksi suihkulähdettä reunustavista ihmishahmoista.
Aiheesta muualla

Kuvia tai muita tiedostoja aiheesta Emil Lie Wikimedia Commonsissa
Don Johnson

| Don Johnson |
| --- | --- |
 Don Johnson vuoden 1989 Oscar-gaalan jälkeisissä juhlissa.
Henkilötiedot
Koko nimi:  Donnie Wayne Johnson
Syntynyt: 15. joulukuuta 1949 (ikä 74) Flat Creek, Missouri, Yhdysvallat
Ammatti:  näyttelijä, laulaja
Puoliso:  Melanie Griffith (1976, 1989–1996) Kelley Phleger (1999–)
Näyttelijä
Merkittävät roolit:  James ”Sonny” Crockett (Miami Vice)
Aiheesta muualla
IMDb 
Elonet
AllMovie
Donnie Wayne ”Don” Johnson (s. 15. joulukuuta 1949 Flat Creek, Missouri, Yhdysvallat) on yhdysvaltalainen näyttelijä, laulaja ja lauluntekijä. Hän nousi tunnetuksi etsivä Sonny Crockettin roolistaan rikossarjassa Miami Vice (1984–1989). Johnson on näytellyt monessa muussakin televisiosarjassa ja useassa elokuvassa. Hän julkaisi 1980-luvulla myös kaksi sooloalbumia.
Elämä ja ura > Varhainen elämä

Don Johnson syntyi Flat Creekissä Missourissa. Hänen isänsä oli maanviljelijä ja äitinsä kosmetologi. Johnsonilla on kaksi veljeä ja yksi sisko sekä isänsä toisesta avioliitosta yksi siskopuoli.
Johnson valmistui Kansas South High Schoolista vuonna 1967 ja kävi Kansasin yliopiston collegea Lawrencessa Kansasissa. Sen jälkeen hän opiskeli näyttelemistä American Conservatory Theaterissa San Franciscossa. Hän kilpaili Yhdysvaltain television Napakymppiä vastaavassa The Dating Gamessä vuonna 1969.
Elämä ja ura > Näyttelijänura

Johnson näytteli vuonna 1970 komediassa The Magic Garden of Stanley Sweetheart. Hän sai huomiota ja hyvät arvostelut myös roolistaan elokuvassa A Boy and His Dog (1975).
Johnsonin roolityöt A Boy and His Dogia seuranneen kymmenen vuoden aikana eivät saaneet paljonkaan huomiota. Vuonna 1984 hän sai etsivä Sonny Crockettin roolin rikossarjassa Miami Vice. Sarjaa kuvattiin vuoteen 1989 saakka, ja se teki Johnsonista tunnetun. Sonny Crockettin roolista Johnson voitti Emmyn draamasarjan pääosasta vuonna 1985 sekä parhaan televisiosarjan miesnäyttelijän Golden Globen vuonna 1986. Seuraavana vuonna hän oli ehdolla samassa kategoriassa. Miami Vicen tuotannon aikana Johnson näytteli myös televisioelokuvissa, kuten Pitkässä kuumassa kesässä (1985).
Miami Vicen jälkeen Johnson esitti pääosaa suositussa etsiväsarjassa Nash Bridges vuosina 1996–2001. Hän näytteli myös elokuvissa, kuten Tin Cupissa (1996).
Johnson esitti asianajaja Grant Cooperia televisiosarjassa Just Legal (2005), joka lakkautettiin kuitenkin vain muutaman jakson jälkeen. Johnson on 2010-luvulla esiintynyt sivuroolissa HBO:n sarjassa Eastbound and Down sekä Quentin Tarantinon elokuvassa Django Unchained (2012). Vuonna 2015 Johnson esitti öljypohattaa ABC:n sarjassa Blood and Oil. Hän on myös tehnyt cameoesiintymisiä joissain elokuvissa ja mainoksissa.
Johnson kävi vuodesta 2010 alkaen oikeutta Rysher Entertainmentin kanssa Johnsonin osittain omistaman televisiosarjan Nash Bridges tuotoista. Juttu sovittiin vuonna 2013 ja Johnson sai 15 miljoonaa dollaria korkoineen.
Elämä ja ura > Musiikkiura

Johnson kirjoitti Dickey Bettsin kanssa laulut ”Blind Love” ja ”Can’t Take It with You”, jotka The Allman Brothers Band julkaisi albumillaan Enlightened Rogues (1979). Johnson julkaisi 1980-luvulla kaksi omaa musiikkialbumia, Heartbeat (1986) ja Let It Roll (1989). Heartbeatin nimikkokappale nousi singlelistan viiden kärkeen, mutta Let It Roll myi vaatimattomasti.
Elämä ja ura > Perhesuhteet

Johnson on ollut naimisissa näyttelijä Melanie Griffithin sekä Kelley Phlegerin kanssa. Johnson ja Griffith menivät keskenään naimisiin kahdesti. Johnsonilla on viisi omaa lasta: poika suhteesta Patti D’Arbanvillen kanssa, tytär, näyttelijä Dakota Johnson, avioliitosta Griffithin kanssa sekä kolme lasta avioliitosta Kelley Phlegerin kanssa. Hän on myös yhden Griffithin pojan adoptioisä.
Elämä ja ura > Moottoriveneily

Johnson voitti vuonna 1988 APBA Offshore World Cupin superveneiden luokassa.
Filmografia > Elokuvat ja televisiosarjat

The Magic Garden of Stanley Sweetheart (1970)
Rautainen länsi (Zachariah, 1971)
Eroottiset leikit yliopistossa (The Harrad Experiment, 1973)
Lollipops and Roses (1974)
Vauhtijengi (Return to Macon County, 1975)
A Boy and His Dog (1975)
Vice Sheriff (1976, TV-elokuva)
The City (1977, TV-elokuva)
Cover Girls (1977, TV-elokuva)
Swan Lake (1978, ääni)
Pressure Point (1978, TV-elokuva)
Ski Lift to Death (1978, TV-elokuva)
The Two-Five (1978, TV-elokuva)
Keskiaukeaman tyttö (Portrait of a Centerfold, 1978, TV-elokuva)
Ensin itket (First, You Cry, 1978, TV-elokuva)
Tales of the Unexpected (1979, TV-elokuva)
Amatöörien ilta Dixien grillibaarissa (Amateur Night at the Dixie Bar and Grill, 1979, TV-elokuva)
The Rebels (1979, televisiosarja)
Soggy Bottom, U.S.A. (1980)
Täältä ikuisuuteen (From Here to Eternity, 1980, televisiosarja)
Beulah Land (1980, televisiosarja)
Stepford-raportti (Revenge of the Stepford Wives, 1980, TV-elokuva)
Elvis ja kaunotar (Elvis and the Beauty Queen, 1981, TV-elokuva)
The Two Lives of Carol Letner (1981, TV-elokuva)
Melanie (1982)
Miami Vice (1984, TV-elokuva)
Miami Vice (1984, televisiosarja)
Pitkä kuuma kesä (The Long Hot Summer, 1985, TV-elokuva)
Cease Fire (1985)
Heartbeat (1987)
Action Force: The Movie (1987, ääni)
Life on the Flipside (1988, TV-elokuva)
Ystävien juhlat (Sweet Hearts Dance, 1988)
Kuoleman laukaukset (Dead Bang, 1989)
Hot Spot – kuumat paikat (The Hot Spot, 1990)
Harley Davidson ja Marlboro-mies (Harley Davidson and the Marlboro Man, 1991)
Rakkauden keidas (Paradise, 1991)
Unelmien nainen (Born Yesterday, 1993)
Syyllinen (Guilty as Sin, 1993)
Viimeinen ajo (In Pursuit of Honor, 1995, TV-elokuva)
Nash Bridges (1996, televisiosarja)
Tin Cup (1996)
Goodbye Lover (1998)
Word of Honor (2003, TV-elokuva)
The Dying Gaul (2005)
Just Legal (2005, televisiosarja)
Moondance Alexander (2007)
Machete (2010)
Kerran Roomassa (When in Rome, 2010)
Eastbound & Down (2010–2012)
A Good Old Fashioned Orgy (2011)
Bucky Larson: Born to Be a Star (2011)
Django Unchained (2012)
Se toinen nainen (The Other Woman, 2014)
Cold in July (2014)
Blood & Oil (2015, televisiosarja)
Diskografia > Albumit

Heartbeat (1986)
Let It Roll (1989)
Aiheesta muualla

Kuvia tai muita tiedostoja aiheesta Don Johnson Wikimedia Commonsissa
Don Johnson Internet Movie Databasessa. (englanniksi)
Eivind Reiten

| Eivind Reiten |
| --- | --- |
 Reiten vuonna 2018.
Norsk Hydron toimitusjohtaja
 2001–2009  
Edeltäjä:  Egil Myklebust
Seuraaja:  Svein Richard Brandtzæg
Norjan öljy- ja energiaministeri
 Sysen hallitus 16. lokakuuta 1989 – 3. marraskuuta 1990  
Edeltäjä:  Arne Øien
Seuraaja:  Finn Kristensen
Norjan kalastusministeri
 Willochin hallitus 4. lokakuuta 1985 – 9. toukokuuta 1986  
Edeltäjä:  Thor Listau
Seuraaja:  Bjarne Mørk-Eidem
Norjan keskustanuorten puheenjohtaja
 1979–1981  
Henkilötiedot
Koko nimi:  Eivind Kristofer Reiten
Syntynyt: 2. huhtikuuta 1953 (ikä 71) Midsund, Norja
Ammatti:  toimitusjohtaja, poliitikko
Tiedot
Puolue:  Keskustapuolue
Koulutus:  Oslon yliopisto
Eivind Kristofer Reiten (s. 2. huhtikuuta 1953 Midsund) on norjalainen yritysjohtaja ja keskustapuolueen poliitikko. Hän toimi Norjan kalastusministerinä 1985–1986 sekä öljy- ja energiaministerinä 1989–1990. Vuosina 2001–2009 hän oli Norsk Hydron toimitusjohtaja.
Aiheesta muualla

Kuvia tai muita tiedostoja aiheesta Eivind Reiten Wikimedia Commonsissa
Eivind Reiten Norjan suurkäräjien verkkosivuilla (norjaksi)
Elämysseikkailu (kirja)

| Elämysseikkailu |
| --- | --- |

Kirjailija:  Kari Sotamaa ja Riikka Ojanperä
Kieli:  suomi
Kustantaja:  Readme.fi
Julkaistu:  2008
Löydä lisää kirjojaKirjallisuuden teemasivulta
Elämysseikkailu on Kari Sotamaan ja Riikka Ojanperän kirjoittama kirja, joka ilmestyi vuonna 2008 Readme.fi:n kustantamana. Kirja kertoo Sotamaan ja Ojanperän vuosina 2006-2007 tekemästä maailmanympärimatkasta. Kirja perustuu lähes kokonaan heidän matkan aikana kirjoittamaansa internet-blogiin, vaikkakin kirjoituksia on myöhemmin muokattu Suomessa.
Sisältö

Sotamaa ja Ojanperä kertovat kirjassa seitsemän ja puoli kuukautta (toukokuusta 2006 tammikuuhun 2007) kestäneestä maailmanympärimatkastaan, jonka aikana he vierailivat New Yorkissa ja Havaijilla Yhdysvalloissa, Fidžillä, Australiassa, Uudessa-Seelannissa, Thaimaassa, Laosissa, Vietnamissa ja Kambodžassa. Kirjan alussa olevan johdannon mukaan he lähtivät matkalle saadakseen aikaa miettiä, mitä tehdä elämässään. Heidän mukaansa kirja kertoo, miten matka voi muuttaa ihmistä, ja mitä kaikkea maailmanympärimatkalla voi nähdä, tehdä ja kokea.
Aiheesta muualla

Elämysseikkailun esittely
Readme.fi:n esittely kirjasta (Arkistoitu – Internet Archive)
Riikka Ojanperä kertoo matkastaan City-lehden haastatelussa
Eivind Nielsen

| Eivind Nielsen |
| --- | --- |
 Nielsen noin vuonna 1930.
Henkilötiedot
Syntynyt: 18. kesäkuuta 1864 Haugesund, Norja
Kuollut: 13. heinäkuuta 1939 (75 vuotta) Oslo, Norja
Ammatti:  taidemaalari, kuvittaja
Eivind Nielsen (18. kesäkuuta 1864 Haugesund – 13. heinäkuuta 1939 Oslo) oli norjalainen taidemaalari ja kuvittaja. Hän oli Knud Bergslienin oppilas ja tunnetaan erityisesti piirroksistaan Elling Holstin lastenkirjaan Norsk billedbog for børn. Nielsen opetti Norjan valtion käsityö- ja taideteollisuuskoulussa vuosina 1890–1934.
Aiheesta muualla

Kuvia tai muita tiedostoja aiheesta Eivind Nielsen Wikimedia Commonsissa
Elokorento

| Elokorento |
| --- | --- |
 Koiras
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Varsinaiset sudenkorennot Libellulidae
Suku::  Sympetrum
Laji::  flaveolum
Kaksiosainen nimi
 Sympetrum flaveolum  (Linnaeus, 1758) 
Katso myös
   Elokorento Wikispeciesissä   Elokorento Commonsissa 
Infobox OKNimi-testi OKIUCN-testi OK: 
Elokorento (Sympetrum flaveolum) on syyskorentoihin kuuluva sudenkorento.
Ulkonäkö ja koko

Elokorento on ulkonäöltään muiden syyskorentojen kaltainen. Elokorennolla on siiven tyviosassa huomattavan laaja keltainen värialue. Naaraalla väriä voi olla myös siipisolmujen alueella, mutta joillakin naarailla väriä ei ole juuri lainkaan. Tällöin varmin tuntomerkki on takaruumiin sivun melkein kokonaan yhtenäinen musta juova. Lajilla on jaloissaan vaaleat reisien ja säärien ulkosivut.
Levinneisyys ja elinympäristö

Elokorentoa tavataan yleisenä Länsi-Euroopasta Japaniin. Laji suosii eteläisillä elinalueillaan viileitä vuoristoseutuja. Suomessa elokorento on etelässä ja eteläisessä Keski-Suomessa jokseenkin yleinen ja pohjoisempana harvinaisempi. Kannan suuruuden vaihtelut ovat lajille tyypillisiä.
Laji elää monenlaisissa seisovissa vesissä, kuten runsaskasvustoisissa järvissä, lammissa ja merenlahdissa.
Elintavat

Elokorennon lentoaika on kesäkuun lopulta syyskuun loppuun. Päälentoaika ajoittuu heinäkuun puolivälistä syyskuun alkuun. Lentoajan alku on syyskorennoille epätyypillisen aikainen.
Naaras
Ekspress

Venäjän satelliitti Ekspress-AM5 Maailman avaruusviikoilla 5. lokakuuta 2011 Madridissa.
Ekspress (ven. Экспресс) on venäläinen GEO-kiertoradan tietoliikennesatelliittien perhe. Ekspress-AM-sarja välittää Venäjän sisäistä tietoliikennettä. Pääosaa niistä operoi venäläinen RSCC-yhtiö, osa on länsi-eurooppalaiselle Eutelsat-yhtiölle vuokrattuina.
Uusin, Ekspress-AM 33 laukaistiin 28. tammikuuta 2008.
Ekspress-A2 eli Ekspress-6A

Ekspress-6A on venäläinen tietoliikennesatelliitti.
Sen rakensi venäläinen NPO PM ja sen radiohyötykuorman toteutti ranskalainen Alcatel Space. Se laukaistiin avaruuteen 12. maaliskuuta 2000, ja se toimi ainakin vuoteen 2010 tai 2011 asti.
Sillä on 12 kappaletta C- ja 5 kappaletta Ku-kaistan mikroaaltotranspondereita. Sen sähköteho on 2 500 W. Se operoi geosynkronisella kiertoradalla asemassa 103 E.
Venäläinen Information Satellite Systems -yhtiö (ISS) solmi Pariisin ilmailunäyttelyssä ranskalaisen Thales Alenia Space -yhtiön kanssa Ekspress AM5 ja Ekspress AM6 -tietoliikennesatelliittien (laukaisu v. 2012) tilaukseen johtavan esisopimuksen.
Ekspress AM -satelliitit

Satelliitit on suunnitellut NPO Prikladnoi Mehaniki. Satelliitin massa on noin 2 600 kg. Niiden radiolaitteet on viime vuosina toimittanut ranskalainen Alcatel (Ekspress-AM-satelliitit numero 2, 3, 11, 22, 33 ja 44) ja japanilainen NEC (Ekspress-AM satelliitti numero 1). Nykyisten satelliittien toiminta-aika on 12 vuotta. Asemat radalla: GEO – 40,0° E (AM1), 80,0° E (AM2), 140,0° E (AM3).
Satelliiteissa on seuraavat transponderit:
Ekspress-AM 1-satelliitti: 18 Ku-kaistan, 9 C-kaistan ja yksi L-kaistan transponderi. Laukaistu asemaan 40 astetta (E) vuonna 2004, toiminta päättyi asennonsäädon vaurioon huhtikuussa 2010.
2: 12 Ku-kaistan, 16 C-kaistan, 1 L-kaistan transponderia
3: 12 Ku-kaistan, 16 C-kaistan, 1 L-kaistan transponderia
11: 4 Ku-kaistan, 26 C-kaistan transponderia
22: 24 Ku-kaistan transponderia
33, 44 ja AM-22: 12 Ku-kaistan transponderia – nämä satelliitit on vuokrattu Eutelsatille ja kulkevat sen markkinoinnissa SESAT 2 -nimikkeellä.
Teho: 6 000 W
Ekspress AM-11-satelliittiin osui 28. maaliskuuta 2006 mikrometoriitti tai avaruusromua, joka
johti sen jäähdytysnesteen menetykseen ja satelliitin pyörimiseen. Satelliitti siirretiin
nk. hautausmaakiertoradalle GEO-radan yläpuolelle.
Ekspress-AM-perheen satelliitit on laukaistu Baikonurin kosmodromilta Proton-kantoraketeilla
Ekspress-AM 1 30.10.2004
Ekspress-AM 2, 29.03.2005
Ekspress-AM 3, 24.06.2005
Ekspress-AM 11, 26.04.2004
Ekspress-AM 22, (SESAT 2) 28.12.2003
Ekspress-AM 4, vuonna 2008
Ekspress-AM 33, 28. tammikuuta 2008
Ekspress-AM 44, 11. helmikuuta 2009
Tulevia laukaisuja
Ekspress DM ja AM45 helmikuussa 2009
Dua Lipan diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 2 |  |
| ↙EP:t | 4 |  |
| ↙Singlet | 25 |  |
| ↙Promosinglet | 4 |  |
Tämä artikkeli on Dua Lipan diskografia.
Studioalbumit

Dua Lipa (Dua Lipa Limited, Warner,  2017)
Future Nostalgia (Warner,  2020)
Radical Optimism (Warner,  2024)
EP:t

Spotify Sessions (Warner,  2016)
The Only EP (Warner,  2017)
Live Acoustic (Warner,  2017)
Deezer Sessions (2019)
Singlet

”Be the One” (2015)
”Last Dance” (2016)
”Hotter Than Hell” (2016)
”Blow Your Mind (Mwah)” (2016)
”Scared to Be Lonely” (Martin Garrixin kanssa, 2017)
”Lost in Your Light” (Miguelin kanssa, 2017)
”New Rules” (2017)
”IDGAF” (2018)
”One Kiss” (Calvin Harrisin kanssa, 2018)
”Electricity” (Silk Cityn kanssa, 2018)
”Swan Song” (elokuvasta Alita: Battle Angel, 2019)
”Don’t Start Now” (2019)
”Physical” (2020)
”Break My Heart” (2020)
”Hallucinate” (2020)
”Un Dia (One Day)” (J Balvinin, Bad Bunnyn & Tainyn kanssa) (2020)
”Levitating” (2020)
”Fever” (Angèlen kanssa) (2020)
”We’re Good” (2021)
”Love Again” (2021)
”Cold Heart (Pnau Remix)” (Elton Johnin kanssa, 2021)
”Sweetest Pie” (Megan Thee Stallionin kanssa, 2022)
”Potion” (Calvin Harrisin ja Young Thugin kanssa, 2022)
”Dance the Night” (elokuvasta Barbie, 2023)
”Houdini” (2023)
"Training Season" (2024)
Promosinglet

”Room for 2” (2016)
”Thinking ’Bout You” (2017)
”My Love” (Wale feat. Major Lazer & Wizkid, 2017)
”Homesick” (2017)
”Want To” (2018)
”Kiss & Make Up” (Blackpinkin kanssa, 2018)
”Future Nostalgia” (2019)
Hyväntekeväisyyssinglet

”Bridge Over Troubled Water” (Artists for Grenfell, 2017)
”Times Like These” (Live Lounge All Stars, 2020)
Vierailevana artistina

”No Lie” (Sean Paul, 2016)
”If Only” (Andrea Bocelli, 2018)
”Sugar (Remix)” (Brockhampton, 2020)
”Prisoner” (Miley Cyrus, 2020)
”Demeanor” (Pop Smoke, 2021)
Lähteet:
Else Lassila

Else Lassila on suomalainen lasten- ja nuortenkirjailija. Hänen kirjoihinsa kuuluvat muun muassa Hyväntuulenlaakso (WSOY, 1995) ja Korpin laulu (WSOY, 1999). Lassila on kirjoittanut myös Kolmiokirjan viihdelukemistoihin.
Aiheesta muualla

Leena Peltonen: Korpin laulu. Aikakone.
Erasinos

Erasinos (m.kreik. Ἐρασῖνος, lat. Erasinus) tai Erasinós (kreik. Ερασινός) voi viitata seuraaviin jokiin Kreikassa:
Erasinós, joki Attikassa
Erasinós, antiikin Erasinos ja Ardinos, joki Argoliissa Peloponnesoksen niemimaalla
Vouraïkós, antiikin Erasinos ja Buraikos, joki Akhaiassa Peloponnesoksen niemimaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erasinós”, voi hakea sivunnimihaulla, laajalla sivunnimihaulla tai tekstihaulla.
Ercílio Turco

Ercílio Turco (13. maaliskuuta 1938 Campinas – 30. lokakuuta 2019 São Paulo) oli brasilialainen roomalaiskatolinen piispa. Hänet vihittiin papiksi Campinasin arkkihiippakuntaan 1. joulukuuta 1963 ja nimitettiin Limeiran hiippakunnan piispaksi 18. marraskuuta 1989. Piispaksi vihkiminen seurasi 4. helmikuuta 1990. Pääkonsekraattorina toimi Gilberto Pereira Lopes, jota avustivat Fernando Legal ja Constantino Amstalden.
Turco sai 24. huhtikuuta 2002 nimityksen Osascon hiippakunnan piispaksi.
Edward Bunker

| Edward "Eddie" Bunker |
| --- | --- |
 Edward Bunker vankilakuva on otettu jossakin Kalifornian vankilassa.
Henkilötiedot
Syntynyt: 31. joulukuuta 1933 Los Angeles
Kuollut: 19. heinäkuuta 2005 (71 vuotta) Burbank, Kalifornia
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Aiheesta muualla
Löydä lisää kirjailijoitaKirjallisuuden teemasivulta
Edward "Eddie" Bunker (31. joulukuuta 1933 Los Angeles – 19. heinäkuuta 2005 Burbank, Kalifornia) oli yhdysvaltalainen kirjailija, joka vietti puolet elämästään Yhdysvaltojen kovimmissa vankiloissa. Vankilavuosien jälkeen hänestä tuli arvostettu kirjailija. Bunker on kirjoittanut muun muassa kirjan Verikoirat, joka perustuu vankilavuosien aikana kuultuihin elämäntarinoihin. Hän myös näytteli monissa kuuluisissa elokuvissa.
Varhainen elämä

Edward Bunker syntyi 31. joulukuuta 1933 Hollywoodissa. Hänen vanhempansa erosivat, kun hän oli 4-vuotias, minkä jälkeen hän vietti kuusi vuotta sijaiskodeissa. Ollessaan kahdentoista Bunker joutui ensimmäisen kerran koulukotiin. 17-vuotiaana hänestä tuli kaikkien aikojen nuorin rikollinen kovamaineisessa San Quentinin vankilassa. Sitä ennen hän oli paennut Los Angeles Countyn vankilasta, jossa istui tuomiota toisesta rikoksesta. 18-vuotiaana hän oli ehtinyt tehdä ryöstöjä, shekkiväärennöksiä ja muita rikoksia.
Hänen tiedetään myös olleen Meksikon entisen mafiajohtajan, Joe ”Pegleg” Morganin, tuttava. Hän oli aikanaan myös FBI:n kymmenen etsityimmän rikollisen joukossa.
Aiheesta muualla

Edward Bunker Internet Movie Databasessa. (englanniksi)
Alamaailma USA Turun Sanomat.  2.12.2007. Arkistoitu 18.8.2018. Viitattu 17.8.2018.
Hawtree, Christopher: Edward Bunker The Guardian.  30.07.2005. Viitattu 17.8.2018 (englanniksi) .
Waring, Charles: Born Under A Bad Sign – The Life of Edward Bunker Crime Time.  1. syyskuuta 2000. Viitattu 17.8.2018 (englanniksi) .
Hamm, Theodore: Interview With Edward Bunker The Brooklyn Rail.  1.10.2000. Viitattu 17.8.2018 (englanniksi) .
Grey, Orrin: No Beast So Fierce: The Book That Got a Man Released from Prison Huffingtonpost.  1.6.2016. Viitattu 17.8.2018 (englanniksi) .
Erasinós (Attika)

| Erasinós Ερασινός |
| --- | --- |
 Erasinós-jokea.
Alkulähde:  Paianía, Itä-Attika, Attika  37°54′31″N, 23°53′55″E
Laskupaikka:  Eteläinen Euboianlahti, Itä-Attika, Attika  37°55′30″N, 24°00′04″E
Maat:  Kreikka
Valuma-alue:  205 km²
Erasinós (kreik. Ερασινός) on joki Mesógeian tasangolla Attikassa Kreikassa. Joki saa alkunsa Paianían alueelta Ymittós-vuorelta virtaavista vesistä. Se virtaa Ateenan kansainvälisen lentoaseman kaakkoispuolelta ja muun muassa Brauronin arkeologisen alueen ohi, ja laskee Eteläiseen Euboianlahteen Spáta-Artémidan ja Markópoulo Mesogaíaksen kuntien rajalla Porián ja Vravrónan kylien välissä.
Erasinós on Mesógeian merkittävin joki. Siinä on kuitenkin vain vähän vettä kuivaan aikaan eli kesällä ja syksyllä. Osa joesta on kanavoitu ja tunneloitu muun muassa A6-moottoritien yhteyteen. Joen valuma-alue on noin 205 neliökilometriä.
El rostro de Analia

El Rostro de Analía eli suomeksi "Analían kasvot" on yhdysvaltalainen telenovela. Sen on tuottanut televisiokanava Telemundo. Telenovela aloitettiin vuonna 2008 ja se valmistui vuonna 2009.[lähde? ] Telenovela sisältää 178 jaksoa.